**Ministru kabineta rīkojuma projekta**

**„Par ilgtermiņa saistībām Iekšlietu ministrijai dalībai starptautiskajās institūcijās –Autotransporta tiesībaizsardzības organizāciju konfederācijā (*CORTE*) un Eiropas ceļu policijas tīklā (*TISPOL*)“ sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | | Ministru kabineta rīkojuma projekts „Par ilgtermiņa saistībām Iekšlietu ministrijai dalībai starptautiskajās institūcijās – Autotransporta tiesībaizsardzības organizāciju konfederācijā (*CORTE*) un Eiropas ceļu policijastīklā (*TISPOL*)“ (turpmāk – projekts) sagatavots:  - saskaņā ar Ministru kabineta 2012.gada 31.jūlija noteikumu Nr.523  “Noteikumi par budžeta pieprasījumu izstrādāšanas un iesniegšanas pamatprincipiem” (turpmāk – noteikumi Nr.523) 34.3. apakšpunktu, kas nosaka, ka ministrija var uzņemties jaunas valsts budžeta ilgtermiņa saistības maksājumiem starptautiskajās institūcijās un programmās tikai ar Ministru kabineta lēmumu;  - ievērojot likuma “Par valsts budžetu 2017.gadam” 30.panta septītās daļas un 31.panta piektās daļas nosacījumus. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 1997. gadā tika nodibināta neformāla autopārvadājumu uzraudzības ekspertu grupa „EU Enforcers group”, kuras mērķis bija nodarboties ar autopārvadājumu kontroles jautājumiem un likumdošanu, kura attiecas uz komerctransportu.  Apvienojot dalībvalstis, 2005. gadā šī ekspertu grupa Beļģijā (Briselē) nodibināja nevalstisku bezpeļņas organizāciju „*The Confederation of Organisations in Road Transport Enforcement*” (turpmāk - *CORTE*) (Autotransporta tiesībaizsardzības organizāciju konfederācija), lai uzsāktu formālu sadarbību ar Eiropas Komisiju un Apvienoto Nāciju Organizāciju.  *CORTE* mērķis ir veicināt autopārvadājumu politikas attīstību, uzlabot starptautiski saistošo normatīvo aktu ieviešanu Eiropas Savienībā, uzlabot satiksmes drošību, kā arī veicināt taisnīgu konkurenci.  *CORTE* aktivitātes tiek organizētas trīs pīlāros – “*Road Transport*” (Autotransports), “*Road Safety*” (Ceļu satiksmes drošība) un “*Road Security*” (Ceļu drošība), lai aptvertu autopārvadājumu, ceļu satiksmes drošības un drošuma uz ceļa (kravas zādzības) likumdošanu.  *CORTE* viens no galvenajiem apakšmērķiem autopārvadājumu uzraudzības jomā ir sasniegt visās Eiropas Savienības dalībvalstīs vienotu izpratni par autovadītāju braukšanas un atpūtas laikiem saskaņā ar 2006. gada 15. marta Eiropas Parlamenta un Padomes Regulu Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85.  Kopš autopārvadājumu uzraudzības funkciju pārņemšanas no Autotransporta inspekcijas 2011. gadā Valsts policija ir *CORTE* biedrs un regulāri piedalās tās darba grupu sanāksmēs. CORTE organizē autopārvadājumu uzraudzības darba grupas sanāksmes divas līdz četras reizes gadā.  Ieguvumi no dalības *CORTE*:  - platforma, kur autopārvadājumu kontrolējošās institūcijas tiekas ar Eiropas Komisijas pārstāvjiem, industrijas (tahogrāfu ražotāji) pārstāvjiem, autopārvadājumu nozares (autopārvadātāju asociācijas) pārstāvjiem;  - iespēja piedalīties kādā no septiņām darba grupām;  - piekļuve *CORTE* dokumentiem, informācijas apmaiņa (ar elektroniskā pasta starpniecību);  - piekļuve *CORTE* “*The Road Transport Law magazine*” (Autopārvadājumu likumu žurnāls).  No 2014. gada *CORTE* ir ieviesusi dalības maksu, lai nodrošinātu biroja darbību, sanāksmju organizēšanu, dokumentu sagatavošanu un mājas lapas uzturēšanu. *CORTE* biedra dalības maksa ir 2 500 EUR gadā. Valsts policijai, kā jaunajam *CORTE* biedram, pārejas periods, kad varēja nemaksāt dalības maksu, beidzās 2016. gada 31. decembrī un tās nomaksa veicama katru gadu, sākot ar 2017.gadu (maksājuma dokuments - Facture 051/2017 – CORTE VAT BE 0879.509.985).  2010. gada maijā Valsts policija tika uzņemta Eiropas ceļu policijas tīklā (turpmāk – *TISPOL*), kura sastāvā ir jau 30 dalībvalstis. Minētā organizācija ir izveidota ar mērķi uzlabot ceļu satiksmes drošības stāvokli Eiropā, samazinot ceļu satiksmes negadījumos bojā gājušo un cietušo personu skaitu.  Lai sasniegtu minēto mērķi, *TISPOL* ietvaros pastāvīgi tiek organizētas starptautiskas apmācības un semināri gan *TISPOL* Padomes un Operacionālās darba grupas biedriem, kuru mērķis ir izstrādāt vienotu stratēģiju attiecībā uz ceļu satiksmes drošības uzlabošanu visā Eiropā, gan starpvalstu satiksmes uzraudzības aktivitātes (reidi) inspektoriem, kuru ikdienas darba pienākumi vistiešākajā mērā saistīti ar ceļu satiksmes uzraudzību.  Valsts policijai ir iespēja izmantot *TISPOL* platformu gadījumos, kad tiek veikta nacionālo normatīvo aktu projektu izstrāde, lai operatīvi uzzinātu citu valstu pieredzi attiecīgajā jautājumā. Valsts policijai veicot tiesību aktu izstrādi, īpaši aktuāla ir operatīva informācijas iegūšana, jo regulāri ir nepieciešami dažādi statistikas dati par rezultātiem, izmaksām, tehniskām specifikācijām, kā arī citu valstu praktiskā pieredze normatīvo aktu ieviešanā.  *TISPOL* organizē pieredzes apmaiņas programmas, piemēram, “Master Class” – par tahogrāfu manipulācijām, kura ir aktuāla problēma visā Eiropas Savienībā, kā arī citus seminārus, kuros ir iespēja iepazīties ar citu valstu darba metodēm, izmantojamo tehniku un normatīvo regulējumu.  Valsts policija piedalās *TISPOL* rīkotajās akcijās, piemēram, *TRIVIUM*, kas veltīts kravas transporta kontrolei visā Eiropā, 24h ātruma maratons u.c. *TISPOL* realizē dažādus projektus, kurus finansē Eiropas Komisija un kuru ietvarā ir iespējams iepazīties ar citu valstu pieredzi un praksi ceļu satiksmes jautājumu risināšanā. Atsaucoties un semināriem par inovatīvām satiksmes uzraudzības metodēm, piemēram, Valsts policijas vajadzībām ir paredzēts iegādāties 3D lineālu.  *TISPOL* biedra (Valsts policijas) dalības maksa ir 5 000 EUR gadā (maksājuma dokuments – Invoice 28.12.2016.).  Saskaņā ar likuma “Par valsts budžetu 2017.gadam” (turpmāk – Likums) 30.panta septīto daļu nav pieļaujamas apropriācijas izmaiņas valsts pamatfunkciju īstenošanai, kas palielina ministrijas ilgtermiņa saistību maksimāli pieļaujamo apjomu turpmākajiem gadiem. Savukārt atbilstoši Likuma 31.panta piektajai daļai šādu apropriācijas pārdali atļauts veikt, ja ir pieņemts Ministru kabineta lēmums un Ministru kabinets ir deleģējis finanšu ministram tiesības veikt apropriācijas pārdali, nepiemērojot šā likuma [30.panta](https://likumi.lv/ta/id/287244-par-valsts-budzetu-2017-gadam#p30) nosacījumus un Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas nav iebildusi pret apropriācijas pārdali.  Projekts sagatavots, lai Iekšlietu ministrija (Valsts policija) varētu uzņemties ilgtermiņa saistības un no 2017.gada veikt maksājumus maksājumus starptautiskajās institūcijās *CORTE* un *TISPOL* atbilstoši noteikumu Nr.523 34.3.apakšpunkta prasībām un ievērojot likuma “Par valsts budžetu 2017.gadam” 30.panta septītās daļas un 31.panta piektās daļas nosacījumus. | | | | |
| 3. | Projekta izstrādē iesaistītās institūcijas | | Iekšlietu ministrija, Valsts policija. | | | | |
| 4. | Cita informācija | | Nav. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | 2017. gads | | | Turpmākie trīs gadi | | |
| 2018.gads | 2019.gads | 2020.gads |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2017.gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | | 2 | | 3 | 4 | 5 | 6 |
| **1. Budžeta ieņēmumi:** | | **28 224** | | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | 28 224 | | 0 | 0 | 0 | 0 |
| 1.2. valsts speciālais budžets | | 0 | | 0 | 0 | 0 | 0 |
| 1.3. pašvaldību budžets | | 0 | | 0 | 0 | 0 | 0 |
| **2. Budžeta izdevumi:** | | **28 224** | | **7500** | **7 500** | **7 500** | **7 500** |
| 2.1. valsts pamatbudžets | | 28 224 | | 7500 | 7 500 | 7 500 | 7 500 |
| 2.2. valsts speciālais budžets | | 0 | | 0 | 0 | 0 | 0 |
| 2.3. pašvaldību budžets | | 0 | | 0 | 0 | 0 | 0 |
| **3. Finansiālā ietekme:** | | **0** | | **-7500** | **-7 500** | **-7 500** | **-7 500** |
| 3.1. valsts pamatbudžets | | 0 | | -7500 | -7 500 | -7 500 | -7 500 |
| 3.2. speciālais budžets | | 0 | | 0 | 0 | 0 | 0 |
| 3.3. pašvaldību budžets | | 0 | | 0 | 0 | 0 | 0 |
| **4. Finanšu līdzekļi papildu izdevumu finansēšanai** (kompensējošu izdevumu samazinājumu norāda ar "+" zīmi) | | X | | **7 500** | **7 500** | **7 500** | **7 500** |
| **5. Precizēta finansiālā ietekme:** | | X | | **0** | **0** | **0** | **0** |
| 5.1. valsts pamatbudžets | | 0 | 0 | 0 | 0 |
| 5.2. speciālais budžets | | 0 | 0 | 0 | 0 |
| 5.3. pašvaldību budžets | | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | *6.2. detalizēts izdevumu aprēķins:*  Izdevumi plānojami budžeta apakšprogrammā 06.01.00 “Valsts policija”  2017.gadā un turpmāk katru gadu -  (EKK 7712 “Maksājumi citās starptautiskajās institūcijās”):  - 2 500 *euro* – ikgadēja dalības maksa Autotransporta tiesībaizsardzības organizāciju konfederācijā *CORTE*;  - 5 000 *euro* – ikgadēja dalības maksa Eiropas ceļu policijas tīklā *TISPOL*. | | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | Saskaņā ar likumu “Par valsts budžetu 2017.gadam” Iekšlietu ministrijas budžeta apakšprogrammā 06.01.00 “Valsts policija”  iemaksām starptautiskajās organizācijās plānoti izdevumi 28 224 *euro* apmērā.  Maksājumu veikšanai nepieciešamie izdevumi tiks segti budžeta apakšprogrammai 06.01.00 “Valsts policija” piešķirto finanšu līdzekļu ietvaros, 2017.gadā veicot apropriācijas pārdali starp izdevumu klasifikācijas kodiem atbilstoši ekonomiskajām kategorijām. 2018.-2020.gadam nepieciešams precizēt bāzes izdevumus, veicot izdevumu pārdali starp izdevumu klasifikācijas kodiem atbilstoši ekonomiskajām kategorijām. | | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

|  |  |
| --- | --- |
| *Anotācijas II, IV, V un VI sadaļa – projekts šīs jomas neskar.*  Iekšlietu ministrs Rihards Kozlovskis | |
| Vīza: valsts sekretāra  pienākumu izpildītāja  31.07.2017 16:08  1335 | Inguna Aire |

I.Opolais 67075424

[intars.opolais@vp.gov.lv](mailto:intars.opolais@vp.gov.lv)

A.Strode 67219602

[alda.strode@iem.gov.lv](mailto:alda.strode@iem.gov.lv)